23/01/2014 | Administración LocalMunicipal
Oleiros
Urbanismo
Aprobación definitiva pleno 20.12.13 do Estudo de Detalle do POL-17 “Ponte Pasaxe”, en Perillo. Expte. FG nº 588

Polo Concello Pleno, en sesión extraordinaria celebrada o día 20 de decembro de 2013, acordouse entre outros: - Resolver as alegacións presentadas e aprobar definitivamente o ESTUDO DE DETALLE DO POL 17 “PONTE PASAXE”, en PERILLO-OLEIROS (exemplar nº 15938 de data 21.11.13). Faise constar que con esta mesma data se remitiu a documentación establecida no art.92 da Lei 9/2002 á Consellería de Medio Ambiente, Territorio e Infraestruturas. Contra o presente acordo, que pon fin á vía administrativa, podería interpor recurso de reposición con carácter potestativo, no prazo DUN MES, que se computará desde o día seguinte á notificación da mesma, perante o mesmo órgano que a dictou (ó abeiro do disposto polos art.116 da Lei 30/92, do R. X. A. P. P. A. C.). Tamén poderá contra esta Resolución interpor, no prazo de DOUS MESES, recurso contencioso-administrativo perante a Orde Xurisdiccional Contencioso-Administrativo, de conformidade cos arts.8, 9 e 10 da Lei 29/98, reguladora da xurisdicción contencioso-administrativa. Sen prexuizo da facultade de interposición do recurso extraordinario de revisión para os supostos e prazos previstos polo artigo 118 da Lei 30/92. En cumprimento do disposto no art.92.2 da Lei 9/2002, de 30 de decembro, publícase a normativa e as ordenanzas que se relacionan a continuación, advertíndose que non entrará en vigor ata que transcorran 15 días hábiles desde a presente publicación (art.70.2 da Lei 7/1985 de 2 de abril). Oleiros, 14 de xaneiro de 2014. O Alcalde-Presidente, Asdo.: Angel García Seoane. No non contemplado no presente Estudo de Detalle, estarase ao disposto polo Plan Xeral de Ordenación Municipal deste Municipio e as Ordenanzas Municipais que lle sexan de aplicación. Estarase ao disposto no artigo 114 do PXOM. As condicións reguladas neste Capítulo aplicaranse aos edificios de nova creación do polígono. A formación de cuberta, sempre dentro do sólido capaz previsto pola normativa do Plan Xeral a este respecto. Pódense facer vivendas independentes no baixo cuberta, sempre cumprindo as condicións de habitabilidade e dentro do volume máximo establecido neste Estudio de Detalle. É obrigatorio as terrazas perimetrais no baixo cuberta cun ancho mínimo de dous metros. Como única excepción a este punto será no caso do caixón das escaleiras que en todo caso deberá quedar incluído no volume máximo do sólido capaz definido pola ordenanza. De cara a unha formalización estética das terrazas previstas no baixo cuberta, e como medida de control do impacto, o cerre perimetral das mesmas con varandas realizarase preferentemente con elementos metálicos lixeiros e fundamentalmente con vidro transparente ou mateado, e neste caso poderán sobresaír do volume do sólido capaz definido neste estudio de detalle, ata chegar a unha altura máxima de protección de 1,15 m sobre o pavimento da terraza. No caso de que a formalización das varandas sexa con materiais opacos e de máis solidez, estes deberán encadrarse dentro do volume do sólido capaz.1.- Para a formalización dos alzados seguirase o disposto no Plan Xeral de Ordenación Municipal, axustándoos ás rasantes establecidas por este Estudo de Detalle, e ás determinacións do mesmo respecto da formación das cornixas e altura de edificación.2.- Todos os paramentos visibles desde o exterior deberán tratarse con iguais materiais e calidade que as fachadas, prohibíndose a impermeabilización dos mesmos con materiais bituminosos, así como a utilización como vistos de materiais fabricados para ser revestidos. En ningún caso devanditos materiais serán de cor negra.3.- Os corpos construídos sobre a cuberta dos edificios, tales como torres de refrixeración, depósitos de auga, chemineas, etc., quedarán integrados na composición do edificio ou ocultos. Procurarase especialmente a integración, ocultándoas, ou encaixándoas, nos paramentos das liñas de condución de enerxía, visible desde a vía pública.4.- Os proxectos de edificación contarán co deseño da fachada en todas as plantas de pisos, así como o correspondente aos elementos comúns de planta baixa e semisoto sobre rasante. Usaranse materiais de acabado, de entre os existentes no mercado, aqueles máis lixeiros e modernos, de maneira que permitan dar ás novas edificacións, unha imaxe máis actual e contemporánea. Rexeitaranse fachadas de deseño clásico ou neoclásico con resaltes de ocos con molduras ou elementos horizontais.5.- No caso de que se descoñeza o uso de locais situados en planta baixa, poderase realizar un peche provisional que garanta unhas condicións adecuadas de ornato, non aceptándose o emprego de materiais que non estean proxectados para ser vistos. Nas licenzas de apertura dos locais, o deseño final da parte correspondente a fachada resolverase de modo que harmonice co resto do edificio.1.- É obrigatorio a formación de terrazas nos baixo cubertas integradas por debaixo da liña que define a envolvente da edificación segundo as ordenanzas de aplicación 2.- Prohíbese o peche de terrazas e balcóns que sexan proxectados para ser abertos.3.- Non se permite o peche de terrazas na planta baixo cuberta.4.- No caso de optarse en proxecto por peches ou antepeitos, estes, en ningún caso, poderán protexerse con balaustradas en ferro forxado, contorneado ou en calquera outro material que imite ese contorneo.1.- En canto ás solucións de remate de cornixas ou beirados, quedan totalmente prohibidas solucións con molduras e resaltes de tipo clásico. Prohíbese tamén o uso de elementos decorativos en cornixas e alzados, molduras, recercados., así como o uso de elementos superfluos con formas que non respondan a unha solución construtiva ou estrutural.2.- Permítense voos da edificación e balcóns coas condicións establecidas polo Plan Xeral e nas ordenanzas de aplicación.1.- As persianas, bastidores, portas, vidreiras e demais elementos análogos das construcións non se poderán abrir cara ao exterior, excepto nos casos nos que queden dentro das repisas dos balcóns ou dos antepeitos das fiestras.2.- Non se poderán situar macetas nin xardineiras voadas sobre a vía pública.1.- En obras de nova edificación non se permite deixar medianeiras á vista sobre espazos libres, zonas verdes e equipamentos públicos. Haberá de manterse en condicións dignas da súa categorización. No caso de obras de reforma haberá de cumprir as condicións da ordenanza de aplicación (ordenanza 5), e cumprir coa normativa aplicable para elementos catalogados determinado no Plan Xeral e o recollido na súa ficha de catalogación, e tamén pola lexislación sectorial en materia de patrimonio cultural. Para a execución do disposto no presente Estudo de Detalle, redactarase un Proxecto de Urbanización que desenvolverá totalmente as súas determinacións e teranse en consideración as normas de urbanización que o Plan Xeral determina e concreta no Capítulo VII das Normas do Plan (artigos 157 a 195), así coma a Ordenanza Municipal de obrigado cumprimento para a redacción de Proxectos de Urbanización, control e Recepción das Obras, no que se incluirá a rede de gas, rego e o axardinamento.1.- O Proxecto de Urbanización ten por obxecto a definición técnica precisa para a realización da totalidade das obras de acondicionamento urbanístico do solo para a execución do determinado polo Estudo de Detalle.2.- O Proxecto de Urbanización non poderá modificar as previsións do plan que executa, sen prexuízo de que poidan efectuarse adaptacións esixidas pola execución material das obras, nin, en ningún suposto, conter determinacións sobre ordenación e o réxime do solo ou da edificación.3.- Para os efectos do alcance do Proxecto, as obras de urbanización divídense nos seguintes grupos: · Redes de distribución de auga, rego e axardinamento. · Redes de evacuación de augas pluviais e residuais. · Redes de distribución de electricidade e de alumeado público. · Rede de gas. · Rede de Telecomunicacións. · Rede viaria e mobiliario urbano.4. - O Proxecto de Urbanización deberá resolver, nas condicións previstas no Estudo de Detalle e no PXOM, a ligazón dos servizos urbanísticos do ámbito cos xenerais do núcleo. Para isto, verificarase que teñan a suficiente dotación e capacidade para absorber os aumentos cos que se van a ver afectados as obras proxectadas.5.- O presente Estudo de Detalle permitirá a execución simultánea da urbanización e a edificación.6.- En canto ás condicións particulares dos sistemas, en concreto ao sistema viario e espazos libres- zonas verdes, estarase ó disposto pola normativa urbanística do PXOM.7.- No deseño das zonas verdes terase en conta o criterio de non realizar grandes movementos de terra artificiais, máis que os imprescindibles para salvar os desniveis definidos no Estudo de Detalle. As diferenzas de cota se resolverán con pequenos taludes vexetais que permitan o uso das superficies de forma axeitada para os usuarios. Na zona verde deseñarase a conexión peonil entre a Rúa do Habitat e o paseo marítimo na zona de dominio público. Así mesmo, nesta zona existe vexetación de certo porte, aínda que a maior parte está en malas condicións e algúns xa remataron a súa vida, polo que na medida do posible procurarase a conservación dos especímenes que se encontren en mellor estado para a súa integración no deseño da zona verde.8.- Na redacción e na posterior execución do Proxecto de Urbanización deberá de ter en conta a existencia dun exemplar de Phoenix canadiense ubicado na parcela 1, que queda cerca do linde da parcela co sistema viario, polo que na medida do posible deberán minimizarse os posibles riscos para a supervivencia do exemplar. Aínda que non é obxecto nin competencia do presente Estudo de Detalle, indícase a título informativo que o polígono desenvolvese co sistema de actuación directo por cooperación.